ananddey/assamese-wiki-corpus huggingface dataset:
নোভাক জʼকোভিচ

নোভাক জʼকোভিচ (জন্ম ২২ মে ১৯৮৭) ছাৰ্বিয়া দেশৰ এজন পেছাদাৰী টেনিছ খেলুৱৈ। জকোভিচে সামগ্ৰিকভাৱে ২০ টা গ্ৰেণ্ড স্লেম পুৰুষৰ একক খিতাপ আৰু ৮৪ টা এটিপি একক খিতাপ জিকিছে, যাৰ ভিতৰত আছে অভিলেখ নটা অষ্ট্ৰেলিয়ান অপেন খিতাপ আৰু যুটীয়া অভিলেখ ৩৬ টা মাষ্টাৰ্ছ ইভেণ্ট (ৰাফেল নাডালৰ সৈতে)। আধুনিক এটিপি ট্যুৰত সকলোবোৰ "বিগ টাইটেল" জয় কৰা তেওঁ একমাত্ৰ খেলুৱৈ – অৰ্থাৎ চাৰিওটা গ্ৰেণ্ড শ্লাম টুৰ্ণামেণ্ট, নটা এটিপি মাষ্টাৰ্ছ ইভেণ্ট, আৰু এটিপি ফাইনেল। বিশেষকৈ, তেওঁ অপেন এৰাৰ একমাত্ৰ খেলুৱৈ যিয়ে দ্বৈত কেৰিয়াৰ গ্ৰেণ্ড শ্লাম অৰ্জন কৰে, লগতে কেৰিয়াৰ গোল্ডেন মাষ্টাৰ্ছ সম্পূৰ্ণ কৰা একমাত্ৰ খেলুৱৈ।

শ্ৰেণী:টেনিছ খেলুৱৈ

জʼকোভিচে ২০০৩ চনত তেওঁৰ পেছাদাৰী কেৰিয়াৰ আৰম্ভ কৰিছিল। ২০ বছৰ বয়সত, তেওঁ ৰ'জাৰ ফেডেৰাৰৰ আৰু ৰাফেল নাদালৰ একেৰাহে ১১ টা মেজৰৰ ধাৰাত বাধা দি ২০০৮ চনত অষ্ট্ৰেলিয়ান অপেনত তেওঁৰ প্ৰথম গ্ৰেণ্ড শ্লেম খিতাপ জয় কৰে। ২০১০ চনৰ ভিতৰত, জʼকোভিচে পুৰুষৰ টেনিছত ফেডাৰেৰ আৰু ৰাফেল নাডালৰ সৈতে বিগ থ্ৰীত যোগদান কৰে, যি তিনিজন খেলুৱৈৰ গোট এক দশকৰো অধিক সময় ধৰি পুৰুষৰ টেনিছত আধিপত্য বিস্তাৰ কৰিছিল। ২০১১ চনত জকোভিচে প্ৰথমবাৰৰ বাবে ১ নম্বৰ স্থান লাভ কৰে আৰু চাৰিটা মেজৰৰ ভিতৰত তিনিটাত জয়লাভ কৰে আৰু পাঁচটা মাষ্টাৰ্ছ ইভেণ্টৰ তেতিয়াৰ ছিজন ৰেকৰ্ড লাভ কৰে। তেওঁ তাৰ পিছত এক দশকধৰি পুৰুষ টেনিছৰ শ্ৰেষ্ঠ খেলুৱৈ হৈ আছিল, মেজৰ আৰু মাষ্টাৰ্ছ খিতাপত ভ্ৰমণত নেতৃত্ব দিছিল, আৰু ২০১২ চনৰ পৰা ২০১৫ চনলৈ একেৰাহে এটিপি ফাইনেলত তেওঁ পাঁচটা খিতাপৰ ভিতৰত চাৰিটা জিকিছিল।
জকোভিচে চাৰিবাৰ লৰিয়াছ ৱৰ্ল্ড স্পৰ্টছমেন অফ দা ইয়েৰ বঁটা লাভ কৰিছে। তেওঁ অৰ্ডাৰ অফ ছেইণ্ট চাভা, অৰ্ডাৰ অফ Karađorđe ষ্টাৰ, আৰু অৰ্ডাৰ অফ দ্য ৰিপাব্লিকা স্প্ৰস্কাৰ খিতাপ লাভ কৰিছিল।। প্ৰতিযোগিতাৰ বাহিৰেও, জʼকোভিচ এ.টি.পি খেলুৱৈ পৰিষদৰ প্ৰাক্তন সভাপতি আছিল আৰু লগতে তেওঁএজন সক্ৰিয় সমাজসেৱকও।

প্ৰাৰম্ভিক আৰু ব্যক্তিগত জীৱন

নোভাক জʼকোভিচৰ জন্ম হৈছিল ১৯৮৭ চনৰ ২২ মে তাৰিখে বেলগ্ৰেড, এছ আৰ ছাৰ্বিয়া, এছএফআৰ যুগোশ্লাভিয়াত। তেওৰ পিতৃ(চৰডন)Srđan আৰু মাতৃ ডিজানা নোভাক জকোভিচ। তেওঁৰ পিতৃ ছাৰ্বিয়াৰ আৰু মাতৃৰ ক্ৰোৱেচিয়াৰ আছিল। তেওঁৰ দুই সৰু ভাতৃ মাৰ্কো আৰু ডজৰ্ডজেও পেছাদাৰী টেনিছ খেলুৱৈ।

সৰুতে জʼকোভিচক তেওঁৰ পিতৃ-মাতৃয়ে এটা মিনি ৰেকেট আৰু কোমল ফোমৰ সামগ্ৰীৰে বনোৱা বল এটা দিছিল, যিটো তেওঁৰ দেউতাকে দাবী কৰিছিল, "তেওঁৰ জীৱনৰ আটাইতকৈ প্ৰিয় পুতলা" হৈ পৰিছিল। । জʼকোভিচে চাৰি বছৰ বয়সত টেনিছ খেলিবলৈ আৰম্ভ কৰিছিল।
তেওঁৰ পিতৃ-মাতৃয়ে তেওঁক নভি চাদৰ এটা টেনিছ শিবিৰলৈ পঠিয়াইছিল, তেওঁ টেনিছ খেলিছিল। জʼকোভিচৰ পিতৃ-মাতৃয়ে ফাষ্ট ফুড পাৰ্লাৰ আৰু এটা ক্ৰীড়া ব্যৱসায়িক সঁজুলি চলাইছিল।

তথ্য সংযোগ
২য় পৃষ্ঠাৰ সেই প্ৰেম (গ্ৰন্থ)

২য় পৃষ্ঠাৰ সেই প্ৰেম, ড° আকাশীতৰাৰ দ্বাৰা লিখিত এখনি উপন্যাস।উপন্যাসখনৰ প্ৰথম প্ৰকাশ হৈছিল ২০১৩ চনত।প্ৰকাশক আছিল বনলতা প্ৰকাশন।উপন্যাসখনৰ কেন্দ্ৰীয় চৰিত্ৰ হৈছে শোভনা।

উদ্ধৃতিসমূহ

মানুহৰ জীৱনটো এক দীঘলীয়া যাত্ৰা। এক ভ্ৰমণ। কেতিয়াবা এই যাত্ৰা ৰেলৰ দৰে ষ্টেচনবোৰত ৰৈ যায়। কেতিয়াবা উৰাজাহাজৰ দৰে হঠাতে পোৱা যায় গন্তব্যস্থান আৰু কেতিয়াবা গৰু গাড়ীৰ যাত্ৰাৰ দৰে। ধীৰ আৰু বেছ লেহেম।
জীৱনৰ মুহূৰ্তবোৰ সদায় মনে বিচৰা ধৰণেৰে নাহিবও পাৰে। কিন্তু মুহূৰ্তবোৰ নিজৰ ভাল লগাকৈ আয়ত্বলৈ আনিবলৈ চেষ্টা কৰিব লাগে।
মানুহবোৰ জানা ৰ'দ, বৰষুণৰ দৰে বতৰে বতৰে আহে। কিছুমান আহে আৰু কিছুমান ধুমুহাৰ দৰে উভালি যায় শিপা।
সুখৰ বাটবোৰ সূৰ্য্যৰ কিৰণৰ দৰে কোনেও বাধা দিব নোৱাৰে। বন্ধ খিৰিকীৰ সামান্য ফাঁকেদি কেনেকৈ যে কিৰণ সোমাই আহে!নিজৰ সুখৰ বাটটো নিজেই ঠিক কৰিব লাগিব। সুন্দৰৰ উৎসবোৰো নিজেই বিচাৰি উলিয়াব লাগিব।
গোটেই জীৱন চলি থাকিব ভাল আৰু বেয়া-সত্য আৰু অসত্যৰ এই যুদ্ধ। সত্যৰ জয় হ'বই লাগিব। যি জীৱন মোক ভগৱানে দিছে সেই জীৱনেই মই ল'ব লাগিব।
যদি তুমি আন সকলো পাপীতকৈ অধিক পাপী হোৱা তথাপি তুমি জ্ঞানৰূপ নাৱৰ সহায়ত নিঃসন্দেহে সমস্ত পাপ সমুদ্ৰৰ পৰা সুন্দৰভাৱে পাৰ হ'ব পাৰিবা।
শোভনাই কৈছিল তাইৰ জীয়াই থকাৰ মন্ত্ৰটো -"প্ৰেম, চেলেঞ্জ আৰু গভীৰ জীৱনবোধ"।
স্মৃতিবোৰো সাগৰৰ দৰে। গভীৰ.. কিছুমান শব্দই অনবৰত সাগৰে ভৰি তিওৱাৰ দৰে চুই যায়।কেতিয়াবা কণমানি ঢৌৰ দৰে কেৱল ভৰি স্পৰ্শ কৰে আৰু কেতিয়াবা ডাঙৰ ঢৌৰ দৰে গোটেই শৰীৰটো তিয়াই যায় আৰু কেতিয়াবা চুনামিৰ দৰে উটুৱাই লৈ যায় আৰু কেতিয়াও ঘূৰি নাহিবলৈ।
সকলোৱে বিচাৰে আমি ভালপোৱা মানুহবোৰক মাজে মাজে সোঁৱৰাই দিওঁ যেন - হয় মই তোমাক ভাল পাওঁ।এয়া সকলোৱে বিচাৰে।
এই বিশ্বাসৰ সূতাডাল ধৰিয়েই মকৰাজালৰ দৰে মৰমৰ আঠাতে মানুহে সম্পৰ্ক গঢ়ে।ভাঙিবলৈ বা বিচ্ছেদৰ মোহৰ লগাবলৈ নহয়।কোনো বিচ্ছেদে মানুহক সুখী নকৰে।
কিছুমান মানুহ সাহসৰ বাবে, সাহস দিবলৈ, সাহসেৰে নহয় বুলি ক'ব পৰা সাহস লৈ জন্ম হয়।
Bury the past' ,'যি অতীতে প্ৰেৰণা নোযোগায়, সেই অতীতক পাহৰি যোৱাই মংগল।
কিমান যে ভাল লাগে ভালপোৱা মানুহবোৰ জীয়াই থাকিলে, ভালকে।একধৰণৰ নিৰাপত্তা অনুভৱ হয়।আৰু আটাইতকৈ ভালপোৱা মানুহজন এই পৃথিৱীৰ যিকোনো চুকতে ভালকৈ জীয়াই থকাৰ কথা জানিলে অন্তৰ ভৰি যায়।
বুকুত গোট মৰা, কৰাল মৰা তেজবোৰ মোহাৰি যুদ্ধই কৰি গৈছিলো।
ভাল প্ৰেমিক এজন ভাল মানুহ নহ'বও পাৰে।কিন্তু ভাল মানুহ এজন ভাল প্ৰেমিক হ'বই!
ভালপোৱা মানে কি? যি প্ৰেমে তোমাক বাঢ়িবলৈ নিশিকায়, ভাবিবলৈ নিশিকায়,নিৰাপত্তা নিদিয়ে, বিশ্বাস নিদিয়ে, সেয়া বাসনাহে, প্ৰেম নহয়।'
নিজৰ বিষয়ে কোনেও নিজতকৈ বেছিকৈ নাজানে।
জীৱনৰ অৰ্থই হৈছে ফিনিক্স পক্ষীৰ দৰে নিজৰ ছাইৰ পৰা জন্ম হোৱা।
আগ্ৰহ, মৰম এইবোৰ শিকাব পৰা বস্তু নহয়।নিজে নিজেই নিজৰ লগতে থকা হেঁপাহ।
জীৱনৰ কিছুমান সম্পৰ্ক কেৱল দুটা আখৰতে শেষ কৰিব নোৱাৰি।
বেয়া হ'বলৈ মানুহক কাৰণ নালাগে।
সময় লাগে বুকুৰ ঘাঁবোৰ শুকাবলৈ।
যিমানেই জীৱনক প্ৰশংসা কৰিবা জীৱনে সিমানেই দিব।
প্ৰতিকূল পৰিস্থিতিত যুঁজ দিব পৰাজনহে সাহসী।
মানুহ নাথাকিলেহে অনুভৱ হয় মানুহৰ আচল মূল্য! ওচৰে পাজৰে থাকিলে গমেই পোৱা নাযায়।
ভালপোৱা মানুহক কোনেও আঘাত কৰিব নোৱাৰে।এয়াই প্ৰেমৰ একমাত্ৰ প্ৰমাণ।
ভগৱানে সঁচা মানুহক সদায় সহায় কৰে।
এজন ভুল মানুহে পৃথিৱীখন নৰক কৰি দিব পাৰে।
পৃথিৱীৰ চব মানুহ ভাল, মাত্ৰ কিছুমান মানুহৰ অভ্যাস বা হেবিটবোৰ বেয়া।
Everything begins and ends with mind and thought.
পৃথিৱীত শ্ৰদ্ধা আৰু মৰম থকা কোনো সম্পৰ্ক ই অৰ্থহীন হ'ব নোৱাৰে।
চিন্তাইতো বেলেগ কৰে মানুহক মানুহৰ পৰা।
মনৰ ধনী আটাইতকৈ ধনী আৰু সঁচা এটা শক্তি।

উৎস
গ্ৰেগৰী ক'ৰ্ছ'

গ্ৰেগৰী ক'ৰ্ছ' (জন্ম ১৯৩০ চনৰ ২৬ মাৰ্চ; মৃত্যু ২০০১ চনৰ ১৭ জানুৱাৰী) আমেৰিকা যুক্তৰাষ্ট্ৰৰ এজন কবি। তেওঁ বিট্‌ আন্দোলনৰ লগত জড়িত আছিল।

সাহিত্যকৃতি

দি ভেচটাল লেডি এণ্ড আডাৰ পয়েম্‌ছ
দি হাং আপ এজ
গেছ'লিন
ব'ম্ব
দ্য হেপী বাৰ্থডে' অৱ ডে'থ্‌
মিনিট্‌ছ টু গ'
দি আমেৰিকান এক্সপ্ৰেছ
লং লিভ মেন
দেয়াৰ ইজ য়েট টাইম টু ৰান বেক থ্ৰু লাইফ এণ্ড এক্সপিয়েট অল ডেট্‌ছ বিন চেড্‌লি ডান
এলেজিয়াক ফিলিংছ আমেৰিকান
দি নাইট লাষ্ট নাইট ৱাজ এট ইট্‌ছ নাইটেষ্ট
আৰ্থ এ'গ্‌
ৰাইটিংস ফ্ৰম অক্স
হেৰাল্ড অফ দি অটোকটনিক স্পিৰিট
মাইণ্ড ফিল্ড
মাইণ্ড ফিল্ড:নিউ এণ্ড চিলেক্‌টেড পয়েম্‌ছ

তথ্য সংগ্ৰহ

ব্ৰুছ কুক: দি বিট্‌ জেনেৰেচন ( ১৯৭১ )
টেড মৰ্গান: লিটেৰাৰি আউটল
ক্যাৰোলিন গ্যাজাৰ: গ্ৰেগৰী ক'ৰ্ছ' ( ১৯৬১ )
এন_ চাৰ্টাৰ্ছ: দি প'ৰ্টেবল বিট্‌ ৰিডাৰ ( ১৯৯২ )

লগতে চাওক

এলেন গিন্সবাৰ্গ
জেক কেৰুৱাক
গেৰী স্নাইডাৰ
উইলিয়াম বাৰোজ
লৰেঞ্চ ফেৰলিংঘেট্টি

বাহ্যিক সংযোগ

গ্ৰেগোৰি কোৰছোৰ জীবনী
কোৰছো পাণ্ডুলিপি সংৰক্ষণ

শ্ৰেণী:আমেৰিকান কবি
শ্ৰেণী:সাহিত্য আন্দোলন
শ্ৰেণী:আমেৰিকা যুক্তৰাষ্ট্ৰৰ ব্যক্তি
অলিভাৰ ছেক্‌ছ

অলিভাৰ ছেক্‌ছ (; ৯ জুলাই ১৯৩৩ - ৩০ আগষ্ট ২০১৫) এগৰাকী জন্মসূত্ৰে ব্ৰিটিছ স্নায়ুতন্ত্ৰবিদ আৰু লেখক। তেওঁ নিউয়ৰ্কত বাস কৰিছিল।

উদ্ধৃতিসমূহ

মানুহৰ মাজত আত্মীয়তাৰ বন্ধনো একপ্ৰকাৰৰ নিৰাময়ৰ ব্যৱস্থা। আমি প্ৰত্যেকেই ইজনে-সিজনৰ চিকিৎসক।
অৰণ্যৰ সৌন্দৰ্য অসাধাৰণ — কিন্তু “সৌন্দৰ্য” এটা অতি সহজ শব্দ, কাৰণ ইয়াত থকাটো কেৱল এটা নান্দনিক অভিজ্ঞতা নহয়, বৰঞ্চ ৰহস্যৰে ডুব যোৱা, ভয়ৰ সৈতে। ...[অৰণ্যৰ] সম্পৰ্ক প্ৰাচীন, আদিবাসী, সকলো বস্তুৰ আৰম্ভণিৰ সৈতে। আদিম, উচ্চ, ইয়াত বহুত ভাল শব্দ — কাৰণ ইয়াৰ দ্বাৰা নৈতিক বা মানুহৰ পৰা দূৰৈৰ ক্ষেত্ৰসমূহক বুজোৱা হয়, যিবোৰ ক্ষেত্ৰই আমাক স্থান আৰু সময়ৰ অপৰিসীম দৃশ্যবোৰলৈ চাবলৈ বাধ্য কৰে, য’ত সকলো বস্তুৰ আৰম্ভণি আৰু উৎপত্তি লুকাই আছে। এতিয়া ৰোটাৰ চাইকেড অৰণ্যত বিচৰণ কৰি থাকোঁতে এনে লাগিল যেন মোৰ ইন্দ্ৰিয়বোৰ আচলতে বৃদ্ধি পাইছে, যেন মোৰ ভিতৰত এটা নতুন ইন্দ্ৰিয়, এটা সময়ৰ সংবেদন মুকলি হৈ আহিছে, যিটোৱে হয়তো মোক সহস্ৰাব্দ বা যুগ যুগ ধৰি চেকেণ্ড বা মিনিটৰ অভিজ্ঞতাৰ দৰেই প্ৰত্যক্ষভাৱে শলাগ ল’বলৈ অনুমতি দিব। ... ইয়াত জংঘলত থিয় হৈ মই অনুভৱ কৰোঁ যে মই এক বিশাল, শান্ত পৰিচয়ৰ অংশ; ঘৰত থকাৰ গভীৰ অনুভৱ, পৃথিৱীৰ সৈতে এক প্ৰকাৰৰ একাত্মতা অনুভৱ হয়।
লেমুৰবোৰ সেই পূৰ্বপুৰুষৰ ষ্টকৰ ওচৰত, য’ৰ পৰা সকলো আদিম মানৱৰ জন্ম হৈছিল, আৰু মই ভাবি সুখী যে মোৰ নিজৰ এজন পূৰ্বপুৰুষ, ৫ কোটি বছৰৰ আগতে, আজিৰ লেমুৰৰ সৈতে বৰ বেছি পৃথক নহয়, গছত বাস কৰা সৰু জীৱ এটা আছিল। মই তেওঁলোকৰ উচ্ছলভাবে জঁপিয়াই ফুৰা, তেওঁলোকৰ অনুসন্ধিৎসু স্বভাৱটো ভাল পাওঁ।

লগতে চাওক

এইচ জেকচন ব্ৰাউন, জুনিয়ৰ

উৎস

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:লেখক
পিতামহৰ শৰশয্যা

পিতামহৰ শৰশয্যা নামৰ এখন অসমীয়া উপন্যাস পুথি। এইখন ড° মানিক শইকীয়াই ৰচনা কৰে। ই এখন সামাজিক উপন্যাস। প্ৰকাশ চন ২০২২।

উদ্ধৃতি

একলব্য। বনৰীয়া ঘোঁৰাৰ দৰে তেজী আৰু পোহ নমনা স্বভাৱৰ এক জাজ্বল্যমান প্ৰতিভাৰ নাম।

উৎস
নৱেম্বৰ

নৱেম্বৰ গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ একাদশ মাহ। এই মাহত মুঠ ৩০ দিন।

নামকৰণ

জানুৱাৰী আৰু ফেব্ৰুৱাৰী সংযোজনৰ আগতে নৱেম্বৰ মাহটো নৱম মাহ আছিল। নৱেম্বৰ মাহটো নামৰ উৎপত্তি হয় লেটিন novem অৰ্থাৎ নৱমৰ পৰা।

তথ্যসূত্ৰ

বাহ্যিক সংযোগ

*
শ্ৰেণী:ইংৰাজী মাহ
পুনুকুলু

পুনুকুলু বা পুনুগুলু ভাৰতৰ অন্ধ্ৰপ্ৰদেশৰ এটা জলপান আৰু সাধাৰণ ৰাজপথৰ খাদ্য। পুনুকুলু হৈছে চাউল, উৰাদ দালি আৰু অন্যান্য মছলাৰে তৈয়াৰী ডিপ ফ্ৰাইড জলপান। প্ৰায়ে পল্লী চাটনি, নাৰিকল চাটনি, বিলাহীৰ চাটনি, ভেৰুছানাগা চাটনি বা কান্ধি পাচড়ী নামেৰে জনাজাত টুৰডাল চাটনি বা কেপচিকাম বাদামৰ চাটনীৰ সৈতে পৰিবেশন কৰিব পাৰি। হায়দৰাবাদতো অতি জনপ্ৰিয়।

প্ৰস্তুতি

]] চাটনি আৰু বিলাহীৰ চাটনিৰ সৈতে পৰিবেশন কৰা হৈছিল

পুনুকুলুক নাৰিকলৰ চাটনি আৰু বিলাহীৰ চাটনিৰ সৈতে পৰিবেশন কৰা হৈছিল
পুনুকুলু চাউলৰ বেটাৰৰ সৈতে প্ৰস্তুত কৰা হয় যিটো ব্যৱহাৰ কৰি অলস আৰু ডোছা তৈয়াৰ কৰা হয়। বেটাৰ সতেজ বা কিম্বন কৰা হ’ব পাৰে। সেই অনুসৰি সোৱাদৰ ভিন্নতা থাকে। প্ৰথমে ভাজিৰ বাবে এটা পাত্ৰত তেল গৰম কৰা হয়। তাৰ পিছত তেলত অলপ বেটাৰ দি ডিপ ফ্ৰাই কৰা হয়। পুনুকুলু সাধাৰণতে বাহিৰত খৰখৰীয়া আৰু ভিতৰত কোমল।

তথ্য সংগ্ৰহ

শ্ৰেণী:খাদ্য
শ্ৰেণী:ভাৰতৰ ৰন্ধনশৈলী
৪ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮৮২ - আমেৰিকাত ৰাজহুৱাকৈ বিজুলী বাতিৰ ব্যৱহাৰ আৰম্ভ হৈছিল।
১৮৮৮ - জৰ্জ ইষ্টমেনে প্ৰথম 'ৰোল-ফিল্ম কেমেৰা' ক'ডাকক (Kodak) পেটেণ্ট কৰে।
১৮৮৮ - বেৰিষ্টাৰি পঢ়াৰ বাবে মহাত্মা গান্ধী লণ্ডনলৈ যায়।
১৯২০ - কলিকতাত কংগ্ৰেছৰ বিশেষ অধিৱেশন বহে।
১৯৪৬ - হেনৰী ফলি নাইট অসমৰ ৰাজ্যপাল হৈছিল।
১৯৭৪ - গুৱাহাটী উচ্চ ন্যায়ালয়ৰ চিলং বিচাৰপীঠ স্থাপন কৰা হয়।
১৯৭৪ - অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত প্ৰতিষ্ঠা কৰা হয়।
১৯৯৮ - গুগল (Google) প্ৰতিষ্ঠা কৰা হয়।
২০০২ - অসমীয়া ভাষা বিজ্ঞানসন্মতভাৱে অধ্যয়ন কৰি বিশ্বৰ ভাষা-বিজ্ঞানীৰ দৃষ্টি আকৰ্ষণ কৰিবলৈ সক্ষম হোৱা ভাষা-বিজ্ঞানী ড॰ গোলোক চন্দ্ৰ গোস্বামীক অসম সাহিত্য সভাৰ সন্মানীয় উপাধি সাহিত্যচাৰ্য উপাধি প্ৰদান কৰা হৈছিল।

জন্ম

১৮২৫ - দাদভাই নৌৰজী, ভাৰতীয় জাতীয় কংগ্ৰেছৰ প্ৰতিষ্ঠাতা তথা স্বাধীনতা আন্দোলনৰ প্ৰথম যুগৰ নেতা। ১৯০৬ চনত কলকাতাত বহা জাতীয় কংগ্ৰেছৰ অধিৱেশনত ‘স্বৰাজ জাতীয় কংগ্ৰেছৰ লক্ষ্য’ বুলি ঘোষণা কৰা হৈছিল।
১৮৯৩ - ড॰ ভুৱনেশ্বৰ বৰুৱা, এগৰাকী মহান চিকিৎসক আৰু স্বাধীনতা সংগ্ৰামী। (মৃঃ ২৫ ছেপ্টেম্বৰ, ১৯৫৬)
১৯২৮ - নিৰুপমা ফুকন, অসমীয়া সাহিত্যিক।
১৯৩৪ - ক্লাইৱ গ্ৰেঞ্জাৰ (Clive Granger), ব্ৰিটিছ অৰ্থনীতিবিদ।
১৯৫২ - ঋষি কাপুৰ, বলীউদৰ অভিনেতা।
১৯৬২ - শ্বিনিয়া ইয়ামানাকা, নোবেল বিজয়ী জাপানিজ চিকিৎসা বিজ্ঞানী।
১৯৬৬ - আদেশ শ্ৰীবাস্তৱ, ভাৰতীয় সংগীত পৰিচালক আৰু গায়ক।
১৯৭০ - সাগৰিকা মুখাৰ্জী, ভাৰতীয় গায়িকা আৰু অভিনেত্ৰী।
১৯৮১ - বিয়ঞ্চে (Beyoncé), আমেৰিকান পপ গায়িকা আৰু অভিনেত্ৰী।
১৯৮২ - গৌৰৱ গগৈ, ৰাজনেতা, কলিয়াবৰ লোকসভা সমষ্টিৰ সাংসদ।

মৃত্যু

১০৬৩ - টুঘৰিল বেগ, ছেলজুক সাম্ৰাজ্যৰ প্ৰতিষ্ঠাতা।
১৮২১ - জ'জে মিগেল কৰেৰা, চিলিৰ প্ৰথম ৰাষ্ট্ৰপতি।
১৯৬১ - দুৰ্গেশ্বৰ শৰ্মা, অসমীয়া কবি আৰু নাট্যকাৰ।
২০০৬ - ষ্টিভ আৰউইন বা দা ক'ক'ডাইল হাণ্টাৰ, পৰিৱেশবিদ আৰু টেলিভিছনৰ ব্যক্তি, এবিধষ্ট্ৰিংগ্ৰেইনামৰ সাগৰীয় প্ৰাণীৰ আক্ৰমণত মৃত্যু হৈছিল।

দিৱস

অভিবাসী দিৱস (আৰ্জেণ্টিনা)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য়সূত্ৰ
জাৰ্মান ৱিকিপিডিয়া

জাৰ্মান ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ জাৰ্মান সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত জাৰ্মান ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

জাৰ্মান ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
বেদি (আৰ্মেনিয়া)

বেদি (আৰ্মেনিয়ান: Վեդի) আৰ্মেনিয়াৰ আৰাৰাট প্ৰদেশৰ বেদী পৌৰসভাৰ অন্তৰ্গত এখন চহৰ আৰু ই বেদী নদীৰ কাষত অৱস্থিত। বেদি ৰাজধানী ইয়েৰেভানৰ পৰা ৩৫ কিলোমিটাৰ (২২ মাইল) দক্ষিণে আৰু প্ৰাদেশিক কেন্দ্ৰ আৰ্থছাটৰ ১৮ কিলোমিটাৰ (১১ মাইল) দক্ষিণ-পূবে অৱস্থিত। ২০১১ চনৰ লোকপিয়ল অনুসৰি চহৰখনৰ জনসংখ্যা আছিল ১১,৩৮৪ জন। ২০১৬ চনৰ চৰকাৰী হিচাপ অনুসৰি বেদিৰ জনসংখ্যা প্ৰায় ১০,৬০০ জন।

ব্যুৎপত্তি

“বেদি’’ নামটো আৰবী শব্দ ৱাদি ৰ পৰা উদ্ভৱ হৈছে, যাৰ অৰ্থ উপত্যকা। পাৰ্চী ভাষাৰ মাজেৰে ই হয়তো আৰ্মেনিয়ান ভাষাত অন্তৰ্ভুক্তি লাভ কৰিছিল। চহৰৰ কাষেৰে বৈ যোৱা নদীখনৰ নামো বেদি। কোনো কোনোৰ মাজত এই চহৰখন মাজে সময়ে ভেৰিন বেদী নামেৰে জনাজাত হৈ আহিছিল যদিও ১৯৪৬ চনত ইয়াৰ আনুষ্ঠানিকভাৱে “বেদি’’ নাম ৰখা হয়।

ইতিহাস

১৮২৬–১৮২৮ চনৰ ৰুছ-পাৰ্চী যুদ্ধ আৰু ১৮২৮ চনত কাজাৰ ইৰাণ আৰু ৰাছিয়ান সাম্ৰাজ্যৰ মাজত তুৰ্কমেঞ্চায় সন্ধি স্বাক্ষৰিত হোৱাৰ পিছত বেদী সাম্ৰাজ্যবাদী ৰাছিয়াৰ অংশ হৈ পৰে। ১৮৩০ চনৰ ভিতৰত প্ৰায় ৫০০ আৰ্মেনিয়ানক পাৰ্চী চহৰ মাকুৰ পৰা বয়ুক বেদিলৈ যাবলৈ অনুমতি দিয়া হয়। ১৮৪৯ চনত এই বসতিস্থল ৰাছিয়ান সাম্ৰাজ্যৰ এৰিভান গভৰ্ণৰেটৰ অংশ হৈ পৰে। ২০ শতিকাৰ দ্বিতীয়টো দশকত অট্ট’মান চহৰ ভান, শ্বাটাখ আৰু মুছ’ৰ পৰা বহু আৰ্মেনিয়ান পৰিয়াল আৰ্মেনিয়ান গণহত্যা ৰ পৰা পলায়ন কৰি বেদিলৈ প্ৰব্ৰজন কৰে।

১৯১৮ চনত বয়ুক বেদি আৰ্মেনিয়াৰ স্বাধীন গণৰাজ্যৰ ভিতৰত এখন সুকীয়া গাভাৰ (প্ৰশাসনিক জিলা) হৈ পৰে। প্ৰথম আৰ্মেনিয়া গণৰাজ্যৰ সময়ছোৱাত (১৯১৮–১৯২০) বয়ুক বেদি আৰ্মেনিয়াৰ বিৰুদ্ধে ক্ৰমবৰ্ধমান মুছলমান বিদ্ৰোহৰ অন্যতম মূল কেন্দ্ৰ আছিল। ১৯২০ চনৰ ১২ জুলাইত আৰ্মেনিয়ান সেনাই স্থানীয় তুৰ্কী বিদ্ৰোহীৰ পৰা এই বসতিস্থল পুনৰ দখল কৰে। আৰ্মেনিয়াৰ অৰ্ধ-মিঠা ৱাইন ভাৰ্নাশ্বেন বাবে উল্লেখযোগ্য ঠাই।

তথ্য সূত্ৰ

শ্ৰেণী:এছিয়াৰ দেশ
শ্ৰেণী:ভৌগোলিক অঞ্চল
বেলাৰুচীয় ৱিকিপিডিয়া

বেলাৰুচীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ বেলাৰুচীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত বেলাৰুচীয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

বেলাৰুচীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
সাক্ষী হ'বা সৰযু

সাক্ষী হ'বা সৰযু অসমীয়া সাহিত্যৰ পুৰাকথা ভিত্তিক এখন চুটিগল্পৰ সংকলন। সাহিত্যিক ড' মানিক শইকীয়াৰ এই গ্ৰন্থখন প্ৰথম প্ৰকাশ পাই শংকৰদেৱ প্ৰকাশনৰ পৰা ২০২১ বৰ্ষৰ নৱেম্বৰত।

উদ্ধৃতি

"সোঁহাতৰ বুঢ়া আঙুলিৰ তপত তেজেৰে একলব্যই গুৰু দ্ৰোণাচাৰ্যৰ বাবে মহাভাৰতৰ পাতত অনাদি কালৰ বাবে খোদিত কৰি থৈ গ'ল সেই চিৰন্তন ধিক্কাৰবাণী- তুমি গুৰুৰ নিচিনা মহান অথবা উদাৰ হোৱাটো বাদেই, মানুহেই হ'ব নোৱাৰিলা।"
"মোৰ বুকুৰ বাগিচাত যে- তুমি ফুল হৈ ফুলিছিলা, চৰাই হৈ বহিছিলা, বাহ এটি সাজিছিলা।"
"ৰুক্মিণী হেনো ৰজাৰ জীয়ৰী। আনহাতে সত্যভামাও ৰজাৰেই ছোৱালী যদিও অৰণ্যনিবাসী। অৰ্থাৎ তোমাৰ ললনাপ্ৰিয় স্বভাৱে একে একে দুই ধৰণৰ দুগৰাকী গাভৰুৰ সংগসুখ লাভৰ ব্যৱস্থা কৰি লৈছা।"
"ত্ৰৈলোক্য পদানত যাৰ, তেনেহেন দৈতেন্দ্ৰ মই হিৰণ্যকশিপু। ব্ৰহ্মাৰ আৰ্শীবাদত এক প্ৰকাৰে অমৰত্ব লাভ কৰি আছোঁ মই। অকণ্টকা ৰাজভোগ মোৰ বাবে সাধাৰণ কথা। কিন্তু কি হ'ব এনেদৰে জীয়াই থাকি? মোৰ ল'ৰাই মোৰ কথা নুশুনে। প্ৰহ্লাদে মোৰ দৰে নামানে।"

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া গল্প সংকলন
পদ্মাৱতী (অশোকৰ পত্নী)

ৰাণী পদ্মাৱতী মহান মৌৰ্য সম্ৰাট অশোকৰ তৃতীয় পত্নী আছিল। সম্ৰাট অশোকৰ উত্তৰাধিকাৰী হিচাপে বিবেচিত কুণালৰ মাতৃ আছিল তাই। কুণাল আছিল সম্ৰাট অশোকৰ স্বাভাৱিক উত্তৰাধিকাৰী, কিন্তু তেওঁৰ সৎমাতা তিষ্যৰক্ষিতাই তেওঁৰ সৰু বয়সতে চকু নষ্ট কৰিছিল। কুণাল সৰু থাকোঁতেই মাতৃ পদ্মাৱতীৰ মৃত্যু হৈছিল, আৰু অশোকৰ মুখ্য মহাৰাণী অশন্ধিমিত্ৰাই তেওঁক নিজৰ পুত্ৰ জলুকাৰ দৰে লালন-পালন কৰিছিল। আন কিছু তথ্য মতে, পিছত কুনালক লালন-পালনৰ বাবে অশোকৰ আনগৰাকী পত্নী মহাৰাণী দেৱীৰ ওচৰলৈ পঠিওৱা হয়। খ্ৰীষ্টপূৰ্ব ২৮০ চনত কুণালৰ জন্ম হৈছিল বুলি ধাৰণা কৰা হয়। লগতে, পদ্মাৱতী আছিল সম্প্ৰতিৰ আইতা। অৱশ্যে কুণাল অন্ধ হোৱা বাবে অশোকে তেওঁৰ নাতি সম্প্ৰতিক উত্তৰাধিকাৰী ঘোষণা কৰিছিল। অশোকে হিন্দু ধৰ্ম পালন কৰাৰ বিপৰীতে পদ্মৱতীয়ে জৈন ধৰ্ম পালন কৰিছিল। অশোকৰ তিনিজনী পত্নীৰ ভিতৰত তাই আছিল মহাৰাণী। পদ্মাৱতীৰ মৃত্যুৰ পিছত ৰাণী দেৱী মহাৰাণী হয়।

অধিক পঢ়ক

তথ্যসূত্ৰ

শ্ৰেণী:প্ৰাচীন ভাৰতৰ নাৰী
শ্ৰেণী:ভাৰতীয় নাৰী
শ্ৰেণী:সম্ৰাট অশোকৰ পত্নী
কবিতাৰ দেহবিচাৰ

কবিতাৰ দেহবিচাৰ হৈছে বিশিষ্ট অসমীয়া সাহিত্যিক নৱকান্ত বৰুৱাৰ অসমীয়া কবিতাৰ দেহৰূপটোৰ অলংকাৰ বিষয়ক সমীক্ষাত্মক প্ৰবন্ধ পুথি।

বিৱৰণ

কবিতাৰ দেহবিচাৰ পুথিখনত লেখক নৱকান্ত বৰুৱাই প্ৰাচ্য আৰু পাশ্চাত্য দৃষ্টিভঙ্গিৰে অসমীয়া কবিতাত অলংকাৰৰ বিবৰ্তন সমীক্ষা কৰিছে। তেখেতে পুথিখনৰ পাতনিতে কৈছে, “পখা অনুক্ৰমে উৰি আহি অসমীয়া কবিতাৰ দেহৰূপটোৰ অলংকাৰ দিশত এটা পাক মাৰি আহিছোঁ। তাত কিমানখিনি পূৱ আৰু কিমানখিনি পশ্চিম দেখা পালোঁ তাৰেই খতিয়ান এই পাত কেইখিলা।” পুথিখন তেখেতৰ পত্নী বীণা বৰুৱালৈ উৎসৰ্গা কৰি লিখিছে -
১৯২৬ চনৰ ২৯ ডিচেম্বৰত, গুৱাহাটীত নৱকান্ত বৰুৱাৰ জন্ম হৈছিল। ১৯৭৫ চনত ককাদেউতাৰ হাড় উপন্যাসৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়।
তেখেত ১৯৯০ চনত অনুষ্ঠিত হোৱা অসম সাহিত্য সভাৰ বিশ্বনাথ চাৰিআলি অধিৱেশনৰ সভাপতি আছিল।

তথ্যৰ উৎস

লগতে চাওক

ককাদেউতাৰ হাড়
কপিলীপৰীয়া সাধু

শ্ৰেণী:অসমীয়া গ্ৰন্থ
শ্ৰেণী:অসমীয়া সাহিত্য
শ্ৰেণী:প্ৰবন্ধ গ্ৰন্থ
কোমল চাউল

কোমল চাউল অসমত উৎপাদিত হোৱা একপ্ৰকাৰৰ চাউল। সাধাৰণতে চকোৱা, নানিয়া বা তেনেধৰণৰ ধানৰ পৰা কোমল চাউল উৎপাদন কৰা হয়। এই চাউল নিসিজোৱাকৈ খোৱাৰ বাবে ব্যৱহাৰ কৰিব পাৰি বাবেই বিশেষ সমাদৰ লাভ কৰিছে। কুহুমীয়া বা গৰম পানীত ১০ পৰা ১৫ মিনিট তিয়াই ললে বা ঠাণ্ডা পানীত ৩০ মিনিট মান তিয়ালে এই চাউল খোৱাৰ বাবে উপযোগী হৈ পৰে। এনে গুণৰ বাবে ই দেশ-বিদেশত বিশেষভাৱে সমাদৃত। অসমীয়া সমাজত বিহুৰ জলপান হিচাপে বিশেষ স্থান আছে।

কোমল চাউলৰ এক প্ৰকাৰ বোকা চাউলে ২০১৮ চনত ভাৰতৰ ভৌগোলিক স্বীকৃতি লাভ কৰে।

উৎপাদন

অসমৰ প্ৰায়বোৰ জিলাতেই কোমল চাউলৰ খেতি কৰা হয়। ইয়াৰ লগতে উত্তৰ পূৰ্বাঞ্চলৰ ৰাজ্য কেইখনটো কিছু পৰিমাণে প্ৰধানকৈ শালি ধান হিচাপে বোকা চাউলৰ খেতি কৰা হয়। এই খেতি জুন মাহত আৰম্ভ হয় আৰু ডিচেম্বৰ মাহলৈ এই ধান চপোৱা হয়।

১৭ শতিকাত মোগলৰ সৈতে যুঁজ দিয়া আহোম সৈন্যৰ বাবে ই আছিল দেহৰ শক্তিদায়ী ইন্ধন।

প্ৰস্তুতকৰণ পদ্ধতি

কোমল চাউল প্ৰস্তুত কৰাৰ বাবে দুটা প্ৰক্ৰিয়া আছে। কোমল চাউল প্ৰস্তত কৰিবৰ বাবে কোমল ধানৰ প্ৰয়োজন হয়। সাধাৰণতে চকোৱা, নানিয়া বা তেনেধৰণৰ ধানৰ পৰা কোমল চাউল উৎপাদন কৰা হয়। ডাঙৰ কেৰাহি এটাত পানী গৰম কৰি কোমল ধানখিনি চালি জাৰি লৈ কেৰাহিত দিব লাগে। এতিয়া কেৰাহিৰ ওপৰত ডলা বা বস্তাৰে ঢাকি দিব লাগে। প্ৰায় ১ ঘণ্টাৰ পিচত জুইৰ তাপত দুই এটাকৈ ধান ফাটিবলৈ ধৰিব। সম্পূৰ্ণকৈ সিজিলে বা গোটেই ধানবোৰ ফাটিলে চালনীৰে কাঢ়ি টুকি পেলাব লাগে। পানী নিগৰি শেষ হ’লেই চোতালত বাঁহৰ ঢাৰি পাৰি ৰ’দত পাতলকৈ মেলি দিব লাগে আৰু ঘনে ঘনে লৰাই থাকিব লাগে। ধানখিনি একে ৰ’দত শুকুৱাই পেলোৱা বাধ্যতামূলক। নহ’লে চাউলখিনিৰ সোৱাদ নষ্ট হৈ যায়। ধান গৰমে গৰমে বস্তাত ভৰাই থৈ দুদিনৰ পিচত মিলত বা ঢেঁকীত খুন্দি চালি জাৰি সাঁচি ৰাখিব লাগে। আগৰ দিনত কোমল চাউল মাটিৰ কলহত ভৰাই ৰাখিছিল। কোমল চাউল বহুদিনলৈ ৰাখিব নালাগে। মলঙি যায়। পৰিবেশনৰ বাবে এঘণ্টামানৰ বাবে আগেয়ে তিয়াই ৰাখি পিচত গাখীৰ, দৈ, গুৰ আদিৰে জলপান প্ৰস্তুত কৰা হয়।

আনটো পদ্ধতি মতে, কোমল ধানখিনি ভালকৈ নিতিওঁৱাকৈ ৰ’দত শুকুৱাব লাগে। ভালকৈ শুকালেই ধান গৰমে গৰমে বস্তাত ভৰাই পিছদিনাই মিলত বা ঢেঁকীত খুন্দি চাউল জাৰি-ফুকি লৈ এটা সৰু কেৰাহিত এখোলা দুখোলাকৈ চাউলখিনি ভাজিব লাগে। এনে কৰোঁতে চৌকাৰ জুই এটা নিদিষ্ট পৰিমাণত ৰাখিব লাগে। যেতিয়া চাউলখিনি অলপ অলপ ৰঙচুৱাহৈ পৰিব তেতিয়া কেৰাহিৰ পৰা কাঢ়ি আনি সাঁচি ৰাখিব পাৰিব। তাৰ পিচত খোৱাৰ কিছু সময়ৰ আগতে গৰম গাখীৰ বা গৰম পানী দিলেই কুমলি যাব। তাৰপিছত গুৰ মিহলি কৰি পৰিবেশন কৰিব পাৰে।

পুষ্টি আৰু ব্যৱহাৰ

কুহুমীয়া বা গৰম পানীত ১০ পৰা ১৫ মিনিট তিয়াই ললে বা ঠাণ্ডা পানীত ৩০ মিনিট মান তিয়ালে কোমল চাউল খোৱাৰ বাবে উপযোগী হৈ পৰে। কোমল হোৱাৰ পিছত গুৰ, দৈ, গাখীৰ, কল আদিৰ লগত ইয়াক খোৱা হয়। অসমীয়া সকলে বোকা চাউলক জলপান হিচাপে খায়। মাঘ বিহুৰ ই অন্যতম বিহুৰ খাদ্য।

গুৱাহাটী বিশ্ববিদ্যালয়ৰ জৈৱপ্ৰযুক্তিবিদ্যা বিভাগে এই চাউলৰ ওপৰত গৱেষণা কৰি ইয়াৰ পুষ্টিতত্ত্ববোৰ চিহ্নিত কৰিছে। তেওঁলোকৰ গৱেষণাৰ মতে কোমল চাউলত ১০.৭৩ শতাংশ ফাইবাৰ আৰু ৬.৪ শতাংশ প্ৰটিন থাকে আৰু এই ধানৰ প্ৰজাতিত মাত্ৰ ৪ পৰা ৫ শতাংশহে এমায়ল'জ থাকে।

খাদ্য প্ৰকৰণ

কোমল চাউল দৈ বা এঁৱা গাখীৰৰ উপৰিও নিমখ, তেল আদাৰ লগতো খাব পাৰি । কেতিয়াবা ইয়াৰ লগত কেইটানমান তিয়াই থোৱা বুটমাহ মিহলাইও নিমখ তেল দি খাব পাৰি।

ভৌগোলিক স্বীকৃতি

২০১৬ চনত নলবাৰীৰ লটাছ প্ৰগ্ৰেচীভ চেণ্টাৰ আৰু গুৱাহাটীৰ চেণ্টাৰ ফৰ এনভাৰমেণ্ট এডুকেচনে কোমল চাউলৰ এক প্ৰকাৰ বোকা চাউলৰ ভৌগোলিক স্বীকৃতিৰ বাবে আবেদন কৰিছিল। ২০১৮ চনৰ আগষ্ট মাহত বোকা চাউলে ভৌগোলিক স্বীকৃতি লাভ কৰিলে।

তথ্য উৎস

শ্ৰেণী:অসমৰ খাদ্য
শ্ৰেণী:শস্য
মংগলা নাৰ্লিকাৰ

মংগলা নাৰ্লিকাৰ হৈছে এগৰাকী ভাৰতীয় গণিতজ্ঞ। তেখেতে উচ্চ গণিত আৰু সাধাৰণ গণিত, দুয়োখনে ক্ষেত্ৰলৈকে অৱদান আগবঢ়াইছে। গণিতত স্নাতক ডিগ্ৰী গ্ৰহণ কৰাৰ পাছত তেখেতে টাটা মৌলিক গৱেষণা প্ৰতিষ্ঠানত কৰ্মত নিয়োজিত হয়। পৰৱৰ্তী পৰ্যায়ত তেখেতে মুম্বাই বিশ্ববিদ্যালয় আৰু পুনে বিশ্ববিদ্যালয়ত কৰ্মৰত হয়। গণিত-সম্পৰ্কীয় বিষয়ত তেখেতে ইংৰাজী আৰু মাৰাঠী দুয়োটা বিষয়তে একাধিক গ্ৰন্থ আৰু নিবন্ধ ৰচনা কৰিছে। গাৰ্গী অজুন জিৱন্ত আহে (Gargi Ajun Jeevant Aahe) শীৰ্ষক মাৰাঠী গ্ৰন্থখনৰ বাবে তেখেতে ২০০২ চনত বিশ্বনাথ পাৰ্বতী গোখলে বঁটা লাভ কৰে।

সংক্ষিপ্ত জীৱনী

মংগলা নাৰ্লিকাৰে ১৯৬২ চনত মুম্বাই বিশ্ববিদ্যালয়ৰ পৰা গণিতত স্নাতক ডিগ্ৰীসহ উত্তীৰ্ণ হয়। ১৯৬৪ চনত একেটা বিষয়তে প্ৰথম স্থানসহ তেখেতে স্নাতকোত্তৰ ডিগ্ৰী লাভ কৰে আৰু লগতে আচাৰ্যৰ সোণৰ পদকো লাভ কৰে।

১৯৬৪ চনৰ পৰা ১৯৬৬ চনলৈকে নাৰ্লিকাৰে টাটা মৌলিক গৱেষণা প্ৰতিষ্ঠানৰ গণিত বিভাগত গৱেষক ছাত্ৰী আৰু সহকাৰী গৱেষক হিচাপে কাম কৰে। ১৯৬৭ চনৰ পৰা ১৯৬৯ চনলৈকে তেখেতে কেমব্ৰিজ বিশ্ববিদ্যালয়ত প্ৰাক-স্নাতক শ্ৰেণীত শিক্ষকতা কৰে। ১৯৭৪ চনৰ পৰা ১৯৮০লৈকে তেখেতে টাটাৰ প্ৰতিষ্ঠানখনতে পুনৰ গণিত বিভাগত কৰ্মৰত হয়। ডক্তৰেট ডিগ্ৰী অৰ্জন কৰাৰ পাছত তেখেতে টাটাৰ প্ৰতিষ্ঠানটোতে ১৯৮২-১৯৮৫ চনলৈকে পুল অফিচাৰ হিচাপে কাম কৰি যায়। এই সময়ছোৱাত তেখেতে মুম্বাই বিশ্ববিদ্যালয়ৰ গণিত বিভাগৰ এম.ফিল শ্ৰেণীৰ শিক্ষাৰ্থীক শিক্ষাদান কৰিছিল। সময়বিশেষে তেখেতে পুনে বিশ্ববিদ্যালয়ৰ গণিত বিভাগতো ১৯৮৯-২০০২ চন পৰ্যন্ত অধ্যাপনা কৰিছিল। ২০০৬ চনৰ পৰা ২০১০ চনলৈকে তেখেতে ভাস্কৰাচাৰ্য প্ৰতিষ্ঠানৰ কেন্দ্ৰত বিজ্ঞানৰ স্নাতকোত্তৰ শ্ৰেণীৰ শিক্ষাৰ্থীক শিক্ষাদান কৰিছিল। তেখেতৰ গৱেষণাৰ বিচৰণক্ষেত্ৰ হৈছে-বাস্তৱ আৰু জটিল বিশ্লেষণ, বিশ্লেষণাত্মক সংখ্যা তত্ত্ব, বিশ্লেষণাত্মক জ্যামিতি, সংখ্যা তত্ত্ব, আৰু বীজগণিত আদি। ঘৰুৱা দায়িত্ব আৰু পেছাগত জীৱনৰ সমান্তৰালভাৱে চলাই যোৱা প্ৰসংগত তেখেতৰ মন্তব্য:"বোধহয় মোৰ জীৱন-কাহিনীটোৱে আজিৰ সময়ৰ বহুতো নাৰীকেই প্ৰতিনিধিত্ব কৰে, যিসকল উচ্চশিক্ষিত হৈও ব্যক্তিগত কেৰিয়াৰতকৈ সাংসাৰিক দায়িত্বক অগ্ৰাধিকাৰ দিয়ে।

প্ৰকাশন

নাৰ্লিকাৰে বহুকেইটা বৈজ্ঞানিক প্ৰবন্ধ আৰু একাধিক গ্ৰন্থ ৰচনা কৰিছে। তাৰ ভিতৰত :

প্ৰবন্ধ

Theory of Sieved Integers, এক্টা আৰিথমেটিকা; ৩৮, ১৫৭;
On a theorem of Erdos and Szemeredi, হাৰ্ডি ৰামানুজন পত্ৰিকা; ২,৪১; ১৯৮০ চনত।
On the Mean Square Value theorem of Hurwitz Zeta function, প্ৰচিডিংছ অৱ নেছাৰেল একাডেমী অৱ চায়েন্স; ৯০,১৯৫; ১৯৮১।
Hybrid mean Value Theorem of L-functions, হাৰ্ডি ৰামানুজন পত্ৰিকা; ৯,১১-১৬; ১৯৮৬।
On orders solely of Abelian Groups; লণ্ডন গাণিতিক সমাজ পত্ৰিকা; ২০,২১১-২১৬; ১৯৮৮ চনত।
বিজ্ঞান যুগত গণিত সম্পৰ্কে কেইবাটাও নিবন্ধ-যিবোৰৰ উদ্দেশ্য হৈছে সাধাৰণ মানুহৰ মনত গণিত সম্পৰ্কে উৎসূকতা সৃষ্টি কৰা।

গ্ৰন্থ

গণিতাচাৰ্য চোপ্যা ভাটা, মাৰাঠী শিশূসকলৰ বাবে লিখা।
প্ৰাথমিক গণিতলৈ সহজ প্ৰৱেশ, বিদ্যালয়গামী শিশুৰ বাবে লিখা।
এক মহাকাশ অভিযান, জয়ন্ত নাৰ্লিকাৰৰ এখন গ্ৰন্থৰ অনুবাদ।

তথ্যসংগ্ৰহ

সহায়ক-গ্ৰন্থ

বাহ্যিক সংযোগ

শ্ৰেণী:ভাৰতীয় গণিতজ্ঞ
শ্ৰেণী:জীৱিত ব্যক্তি
শ্ৰেণী:ভাৰতীয় মহিলা গণিতজ্ঞ
শ্ৰেণী:বিংশ শতিকাৰ ভাৰতীয় মহিলা বিজ্ঞানী